EM for brassband 2008

EM for brassband 2008, det 31. europamesterskapet for brassband ble arrangert 2. og 3. mai 2008 i Stavanger konserthus.

Resultat  
Cory Band dirigert av Robert Childs ble europamestere, etter å ha vunnet avdeling for pliktnummer og tredjeplass i avdeling for selvvalgt nummer. De ble tildelt henholdsvis 99 og 95 poeng, og oppnådde totalt 194 av 200 mulige poeng. Grimethorpe Colliery Band endte på andreplass med samme totale poengsum (97+97); 194 poeng. Regjerende mester, Brass Band Willebroek, vant selvvalgt avdeling og endte til slutt på tredjeplass med (88+98) 186 poeng.

B Section ble vunnet av Brass Band Frener-Reifer Pfeffersberg fra Italia, dirigert av Bernard Reifer.

Musikk  
Pliktnummer i konkurransen var Brass Blót av Håkon Berge. Cory Band gjorde Music for Battle Creek av Philip Sparke som sitt selvvalgte musikkverk; Brass Band Willebroek spilte samme verk. Grimethorpe Colliery Band fremførte	Vienna Nights av Philip Wilby i sin selvvalgte avdeling.

Dirigentkonkurranse  
I 2008 ble det, som et sideelement, avholdt en dirigentkonkurranse. Konkurransen ble vunnet av  Mathias Wehr fra Tyskland.

Referanser

Eksterne lenker
 European Brass Band Association

EM for brassband
Musikk i 2008